തഴുത്തല, പെരുന്പുഴ ബിവറേജസ് ഒൗട്ട് ലെറ്റുകള് മാറ്റില്ലെന്നു മന്ത്രി തിരുവനന്തപുരം: കൊല്ലം തഴുത്തലയിലേയും പെരുന്പുഴയിലേയും ബിവറേജസ് ഒൗട്ട് ലെറ്റുകള് മാറ്റിസ്ഥാപിക്കില്ലെന്നു മന്ത്രി എം.വി.ഗോവിന്ദന് നിയമസഭയില് പറഞ്ഞു. പി.സി.വിഷ്ണുനാഥിന്റെ സബ്മിഷനു മറുപടി പറയുകയായിരുന്നു മന്ത്രി. സുപ്രീംകോടതി ഉത്തരവുപ്രകാരമാണ് ദേശീയ പാതയോരത്തായിരുന്ന വില്പനശാലകള് മറ്റിടങ്ങളിലേക്ക് മാറ്റിയത്. രണ്ട് ഒൗട്ട് ലെറ്റുകള്ക്കും അബ്കാരി ചട്ടപ്രകാരമുള്ള ദൂരപരിധിയും മതിയായ സൗകര്യങ്ങളുള്ള കെട്ടിടവുമുണ്ട്. മൂന്നു കൗണ്ടറുകളുള്ളതിനാല് തിരക്ക് ഒഴിവാക്കാനായി. മതിയായ പാര്ക്കിംഗ് സൗകര്യവുമുണ്ട്. എക്സൈസ് കമ്മിഷണര് നിയോഗിച്ച ഉദ്യോഗസ്ഥതല സമിതി ഒൗട്ട് ലെറ്റുകള് പരിശോധിച്ച് മതിയായ സൗകര്യമുണ്ടെന്ന് ഉറപ്പുവരുത്തിയിട്ടുണ്ട്. മാറ്റി സ്ഥാപിക്കേണ്ട ഷോപ്പുകളുടെ പട്ടികയില് ഇവയെ ഉള്പ്പെടുത്തിയിട്ടില്ലെന്നും മന്ത്രി മറുപടി നല്കി.